b"\n_START_ARTICLE_\nFrancisco Javier Clos Orozco\n_START_SECTION_\nTraject\xc3\xb2ria esportiva\n_START_PARAGRAPH_\nFormat en les categories inferiors del FC Barcelona, va jugar com a davanter centre i sempre va destacar pel seu olfacte golejador. Dotat d'una gran fortalesa f\xc3\xadsica, va destacar especialment per la seva gran rematada de cap._NEWLINE_Les seves millors temporades van ser la 1984-1985, en la qual va marcar 6 gols en 16 en la Lliga i va participar directament al fet que el FC Barcelona es proclam\xc3\xa9s campi\xc3\xb3, i la 1985-1986, en la qual va marcar 3 gols en 20 partits en la Lliga i va col\xc2\xb7laborar al fet que l'equip arrib\xc3\xa9s a les finals de la Copa del Rei i de la Copa d'Europa 1985-86._NEWLINE_Tan sols va jugar tres partits amb la Selecci\xc3\xb3 espanyola, encara que ha passat a la hist\xc3\xb2ria per ser l'autor del gol que va classificar a Espanya per disputar el Mundial de M\xc3\xa8xic de 1986."